

## PLANINSKO DRUŠTVO BREŽICE

**OBVESTILO O ČLANARINI**

1. **KJE OZIROMA NA KAKŠEN NAČIN LAHKO PLAČATE ČLANARINO**

* Na sedežu društva – stavba na Nogometnem štadionu Brežice, Cesta bratov Milavcev 18, Brežice, vsak torek od 16.00 do 18.00. Plačilo z gotovino. Prvič bo pisarna odprta 7. 1. 2020, zadnjič pa 24. 3. 2020.
* Pri poverjenici Darinki Suša – velja za torkarje - vsak torek na izletu.
* Pri mentoricah v osnovnih šolah – velja za osnovnošolce in njihove družinske člane.
* Na TR društva SI56 6100-0001-6777-176 (Delavska hranilnica). Namen plačila: članarina 2020 za (našteti vse osebe, za katere se plača članarina in vrsta članarine za posameznega člana

Primer: Jan Novak A/d, Reka Novak B/d, Lina Novak P+O/d).

1. **DODATNE INFORAMCIJE**: Jožica Dražil, telefon: 051/810 038, blagajničarka društva
2. **VIŠINA ČLANARINE ZA 2020**

|  |  |  |
| --- | --- | --- |
| **Kategorija članstva** | | **Članarina [€]** |
| **A** | polnoletna oseba - aktivni obiskovalec domačih in tujih gora z največjim obsegom ugodnosti | 60,00 |
| **A/d -**družinski popust | | 54,60 |
| **B** | polnoletna oseba - aktivni obiskovalec domačih in tujih gora z osnovnim obsegom ugodnosti | 28,00 |
| **B/d -**družinski popust | | 22,60 |
| **B1** | polnoletna oseba - oseba, starejša od 65 let z osnovnim obsegom ugodnosti | 21,00 |
| **S+Š** | srednješolec ali oseba s statusom študenta, do vključno 26. leta starosti, z osnovnim obsegom ugodnosti, | 18,50 |
| **S+Š/d -**družinski popust | | 15,00 |
| **P+O** | predšolski ali osnovnošolski otrok, z osnovnim obsegom ugodnosti | 8,00 |
| **P+O/d -**družinski popust | | 6,40 |
| **IN** | oseba s posebnimi potrebami (oseba, ki ji je delno ali v celoti odvzeta poslovna sposobnost oz. je roditeljska pravica podaljšana), z omejenim obsegom ugodnosti; | 8,00 |
| **IN/d -**družinski popust | | 6,40 |

**IN članarina** je na voljo za društva, ki izvajajo programe za delo z oz. vključujejo v svoje delo osebe s posebnimi potrebami in invalide, ki jim je odvzeta (delno ali v celosti) poslovna sposobnost oz. podaljšana roditeljska pravica. Ta status posamezniki pridobijo z odločbo sodišča. Društva in PZS lahko ob včlanitvi zahtevajo vpogled v odločbo iz katere izhaja odvzeta poslovna sposobnost.

**Družinski popust** se obračuna vsem družinskim članom, kadar članarino plačajo vsi družinski člani sočasno. Za družinske člane se štejejo, poleg staršev, še mladi do vključno 26. leta, ki niso zaposleni ali so brez lastnih dohodkov, ter osebe, ki jim je odvzeta poslovna sposobnost (IN) in so člani družine. Za družino se šteje mati, oče in otrok ali mati samohranilka ali oče samohranilec z vsaj enim otrokom. Člani B1 niso upravičeni do družinskega popusta. **Družinskega popusta se ne more koristiti zgolj za dve odrasli osebi, ne glede na njun pravno-socialni status.**